section_heading: Opis dobra
paragraph_text: Smještena je u sjeveroistočnom dijelu povijesne jezgre u Ulici Sv. Dominika. Longitudinalna jednobrodna kamena građevina s polukružnom apsidom, pravilne orijentacije, presvođena je bačvastim svodom, a sa sjeverne strane presvođenim prostorom spojena je s crkvom dominikanskog samostana. Sagrađena je 1466. godine, nad prostorom gdje se čuvao i klesao kamen, kao zavjet protiv kuge, što potvrđuje i njen titular. Nakon francuske okupacije pretvorena je u vojni zatvor, što je rezultiralo preoblikovanjem prostora i otvora. Danas je izvan kulta te se u njoj nalazi izložbeni prostor.